Kementerian Kesihatan Malaysia

**Kementerian Kesihatan** (Tulisan Jawi: كمنترين كصيحتن)         ialah sebuah kementerian Kerajaan Malaysia yang bertanggungjawab ke atas sistem kesihatan: tingkah laku kesihatan, kanser, kesihatan awam, pengurusan kesihatan, penyelidikan perubatan, penyelidikan sistem kesihatan, perubatan pernafasan, promosi kesihatan, penjagaan kesihatan pelancongan, peranti perubatan, pengumpulan darah, kawalan kusta, penyelidikan klinikal, penjagaan kesihatan, penjagaan pergigian, institusi kesihatan, makmal, farmaseutikal, keselamatan pesakit.

## Matlamat

### ''Visi''
Negara menggembleng tenaga ke arah kesihatan yang lebih baik.

### ''Misi''
Misi Kementerian Kesihatan adalah untuk menerajui dan berusaha bersama-sama:

i. untuk memudahkan dan membolehkan rakyat:

* mencapai sepenuhnya potensi mereka dalam kesihatan
* menghargai kesihatan sebagai aset paling berharga
* mengambil tanggungjawab dan tindakan positif demi kesihatan mereka

ii. untuk memastikan sistem kesihatan berkualiti tinggi iaitu:

* mengutamakan pelanggan
* saksama
* tidak membebankan
* cekap
* wajar mengikut teknologi
* boleh disesuaikan mengikut persekitaran
* inovatif

iii. dengan menekankan:

* sifat penyayang, profesionalisme dan kerja berpasukan
* sifat menghormati maruah insan
* penglibatan masyarakat

## Sejarah
Perkhidmatan Kesihatan Malaysia telah bermula sejak sebelum era kemerdekaan bagi merawat pelombong-pelombong bijih timah. Mereka dikenakan bayaran sebanyak 50 sen setahun bagi mendapatkan rawatan. Pada akhir abad ke-19 negeri Perak mempunyai bilangan hospital terbanyak memandangkan sektor perlombongan bijih timah di Perak berkembang pesat pada waktu itu. 

Hospital Taiping yang juga dikenali sebagai Hospital Yeng Wah merupakan hospital tertua di Malaysia. Sejurus selepas pengenalan X-ray oleh Prof W. C Roentgen, hospital ini telah menjadi hospital pertama yang dilengkapi kemudahan ini. Selain itu, pada tahun 1900, Institut Penyelidikan Perubatan (IMR) telah ditubuhan bertujuan untuk mengkaji punca penyakit berjangkit (penyakit tropika) yang kian menular ketika itu. IMR juga berfungsi untuk mengawal jangkitan terutamanya penyakit tropika seperti beri-beri, malaria dan disentri. 

Ketika pemerintahan Raja Brooke di Sarawak, perkhidmatan kesihatan diperkenalkan untuk merawat pegawai penguasa Eropah serta ahli keluarga mereka. Disamping itu, gadis-gadis Sarawak telah dilatih menjadi jururawat dan bidan di bandar Kuching. Perkhidmatan di negeri ini khusus kepada penduduk-penduduk di kawasan bandar. Pada masa yang sama, perkhidmatan kesihatan di Sabah telah diperkenalkan oleh North Borneo Chartered Company yang menjadi tonggak pemerintahan Sabah pada ketika itu (1881-1942). 

Pada tahun 1929, klinik pergigian kerajaan yang pertama telah ditubuhkan di Jalan Silang, Kuala Lumpur. Selain itu, Kolej Latihan Jururawat Pergigian telah ditubuhkan di Pulau Pinang pada tahun 1949 diikuti dengan pembukaan asrama jururawat oleh Sir Donald Mc Gilivray (1956).

Melalui Rancangan Malaysia ke 7 (RMK-7), permohonan KKM untuk membina lima Kolej Sains Kesihatan Bersepadu (KSKB) di Sg. Buloh, Kota Kinabalu, Kuching, Johor Bahru dan Ulu Kinta telah diluluskan oleh pihak kerajaan. Selepas 1957, Malaysia telah mempunyai 65 buah hospital dan lebih menumpukan perkembangan sosio-ekonomi penduduk luar bandar. 

Jabatan Kebajikan Masyarakat di bawah naungan Kementerian Kesihatan Malaysia mempunyai peranan untuk memulihkan perkembangan sosial.Saban tahun, KKM menyediakan pelbagai kemudahan perkhidmatan kesihatan seterusnya menjadi rujukan oleh negara-negara jiran dalam bidang teknologi dan perubatan.

## Fungsi
* Meningkatkan taraf kesihatan rakyat Malaysia melalui formula-formula polisi yang efisien dan cekap serta memantau perkhidmatan yang disediakan oleh pelbagai agensi kesihatan. 
* Berperanan membantu individu untuk mencapai satu taraf kesihatan yang baik supaya membolehkannya menjalankan kehidupan ekonomi dan sosial yang produktif
* Menyediakan perkhidmatan dari segi pencegahan, rawatan dan pemulihan yang effektif dengan memberi tumpuan kepada golongan  yang kurang bernasib baik.
* Mengembangkan sektor penyelidikan dan pembangunan kesihatan.

## Organisasi
### Bahagian Peringkat Kementerian

### Pengurusan
* Penyelidikan & Sokongan Teknikal
* Kewangan
* Kesihatan Awam
* Keselamatan & Kualiti Makanan
* Perubatan
* Perkhidmatan Farmasi
* Kesihatan Pergigian

### Institusi & Agensi
*Pusat Darah Negara
*Pusat Kawalan Kusta Negara
*Pusat Penyelidikan Klinikal
*Institut Kanser Negara
*Institut Penyelidikan Tingkahlaku Umum
*Institut Kesihatan Umum
*Institut Pengurusan Kesihatan
*Institut Penyelidikan Perubatan
*Institut Perubatan Respiratori
*Institut Penyelidikan Sistem Kesihatan

### Jabatan Kesihatan Negeri/Wilayah

### Pejabat Kesihatan Daerah/Wilayah

### Institusi Latihan Kementerian Kesihatan Malaysia

### Hospital-Hospital Kerajaan

### Klinik Kesihatan dan Pergigian Kerajaan

### Makmal Kesihatan Awam

### Klinik 1Malaysia

## Program
### SL1M Jururawat (Skim Latihan 1 Malaysia Jururawat)
Sejak dari 2013, program ini telah dilaksanakan bertujuan untuk melatih para graduan diploma kejururawatan bagi meningkatkan kemahiran, kepakaran, keyakinan diri serta pembangunan sahsiah untuk membolehkan mereka mendapat pekerjaan yang baik. Program ini dijalankan minimum selama 6 bulan dan maksimum selama 1 tahun. Dalam memastikan kelancaran program, terdapat beberapa modul kemahiran yang disediakan oleh syarikat-syarikat yang menyertai SL1M Jururawat seperti :
** Infection Control Practies
** National Nursing Audits
** Nursing Documentation
** Neonatal Resuscitation
** Pain Score
** Management of Emergency Trolley
** Nursing Management of Non Communicable Disease
** Acute Nursing Procedure
** Communication Skills
** Corporate Culture
** Basic Life Support
** Mentoring Program

### Program Berjalan 10 000 Langkah Merdeka
Program Berjalan 10 000 Langkah Merdeka telah dilangsungkan secara serentak di seluruh pelosok negara pada 9 September 2012 yang lalu. Ianya dianjurkan oleh Kementerian Kesihatan Malaysia bersempena bulan kemerdekaan dan telah mencipta rekod di dalam Malaysia Book of Records. Program ini terbuka kepada seluruh rakyat Malaysia tanpa mengira bangsa, agama dan usia. Sebagai contoh, program Berjalan 10 000 Langkah Merdeka di Kajang telah mendapat sambutan yang menggalakkan daripada kakitangan Pejabat Kesihatan Daerah Hulu Langat, Hospital Kajang, Hospital Ampang, pelajar-pelajar sekolah di sekitar Hospital Kajang, kakitangan Pejabat Pergigian Daerah Hulu Langat, kakitangan Hospital Universiti Kebangsaan Malaysia dan juga orang ramai. Sehubungan dengan itu, program ini sememangnya memberi impak positif dengan meningkatkan tahap kesedaran disamping merapatkan hubungan di antara rakyat Malaysia yang berbilang kaum.

## Cadangan Program
Memandangkan KKM telah mengambil langkah yang bijak dalam memperkasakan konsep 1 Malaysia melalui bidang kesihatan dan perubatan, lebih banyak inisiatif boleh dijalankan bagi mencapai matlamat peningkatan semangat patriotisme dalam kalangan rakyat Malaysia. Sebagai contoh, pelaksanaan **Hari Tanpa Gula** sekurang-kurangnya sekali dalam tempoh setahun. Sehingga tempoh ini sudah kerap agensi-agensi kesihatan mengadakan kempen kesedaran dan mengajak orang awam untuk mengurangkan pengambilan gula dalam makanan serta minuman, namun perkara ini tidak akan dapat dilaksanakan sepenuhnya sehingga dikuatkuasakan oleh pihak kerajaan. 

Gula merupakan pemanis makanan dan pengunaan yang berlebihan boleh mengundang pelbagai penyakit kronik kepada tubuh badan seperti penyakit darah tinggi, diabetes, serta memberi masalah kepada organ-organ (jantung,ginjal dan pankreas). Penggunaan gula boleh digantikan dengan pemanis artificial. Program ini tertumpu kepada golongan kanak-kanak sehingga golongan dewasa terutamanya ibu bapa yang berperanan mendidik anak-anak.

Antara program yang boleh dilaksanakan adalah seperti pesta jualan makanan kurang atau tanpa gula, pameran-pameran tentang bahayanya pengambilan gula secara berlebihan serta ceramah kesedaran di sekolah-sekolah oleh pegawai kesihatan. Melalui program ini, ia bukan sahaja dapat meningkatkan tahap kesihatan malah dapat mengeratkan hubungan antara pelbagai kaum di Malaysia.

## Lihat juga
* Menteri Kesihatan Malaysia
* Majlis Perubatan Malaysia
* Majlis Profesion Kesihatan Bersekutu Malaysia
* Lembaga Jururawat Malaysia
* Lembaga Farmasi Malaysia

## Rujukan

## Pautan luar
* 
* 
* 
* 
* Saluran Kementerian Kesihatan Malaysia di YouTube